Funksjonshemmet, alvorlig sykdom eller betydelig handikap?
Det hender at personer som åpenbart ikke skal inn i Forsvaret, likevel får egenerklæringen. Årsaken er at Forsvaret ikke har fått tilgang til helseopplysninger om personer under 18 år i forkant av utsendingen.

Egenerklæringen må uansett besvares av alle som får brevet.

Alternativ 1: Fyll ut hvis mulig

Er du funksjonshemmet, har du en sykdom eller handikap som medfører at du åpenbart ikke skal inn i Forsvaret, skal du likevel svare hvis det er mulig. På skjemaet krysser du av for eventuelle funksjonshindringer og andre relevante helseopplysninger.​

Alternativ 2: Ta kontakt

Har du problemer med å fylle ut skjemaet på grunn av helse eller handikap, ring Forsvaret på 915 03 003, så blir situasjonen avklart.